Undertiden findes langs Ydersiden af Issen endnu et 

 mørkt Længdebaand, Pleuralbaandet. Trichopterlarvernes 

 Munddele er bidende; kun hos een Familie, Philopotami- 

 derne, har Munddelene maaske endnu et Hverv at udføre. 

 Mandiblerne er kraftigt udviklede. Oftest er de trekantede 

 af Form, mejseldannede, og deres Inderside er da udhulet, 

 saa der findes to skærende Kanter, der hyppigst bærer 

 Tænder. Undertiden forekommer ogsaa lange, smalle og 

 tynde Kindbakker, knivformede; disse har kun een skæ- 

 rende Kant. Mandiblerne bærer oftest baade Yder- og 

 Inderbørster. Yderbørsterne sidder paa Ydersiden og kan 

 findes ved begge Former af Kindbakkerne; Inderbørsterne 

 findes alene ved de trekantede og udhulede Kindbakker 

 og sidder da inde paa den udhulede Inderflade. Indenfor 

 enkelte Familier findes asymmetriske Mandibler, det vil 

 sige, at et og samme Dyrs to Kindbakker kan være for- 

 skellige baade med Hensyn til Form og med Hensyn til 

 Tænders og Børsters Antal. Hver af Maxillerne eller 

 Kæberne bestaar af en toleddet Maxillarlobus samt en 

 femleddet Maxillarpalpe (hos Leptoceriderne firleddet). 

 Underlæben eller Labium har et frit Endestykke, Labial- 

 lobus, samt paa hver Side af samme en toleddet Labial- 

 palpe. Øjnene er Punktøjne, og der staar seks nær sam- 

 men, dannende en mørk Plet, som oftest paa lys Grund. 

 Antennerne er meget smaa og sidder ved Roden af Man- 

 diblerne. Thorax's tre Segmenter er altid vel udviklede. 

 Deres Overside, Notum, er mer eller mindre chitiniseret, 

 hvorimod deres Underside, Sternum, meget sjældent bærer 

 smaa Chitinplader. Pronotum (første Thoracalsegments 

 Overside) er altid chitiniseret, Mesonotum bærer meget 

 hyppig en større Chitinplade, hvorimod Metanotum meget 

 sjælden er chitiniseret. Der kan dog findes smaa chitini- 

 serede Pletter (Fig. 2). De chitiniserede Dele af Thorax 

 har gerne samme mørke Farve som Hovedet og danner 

 ofte karakteristiske Figurer. Prosternum (Undersiden af 

 første Thoracalsegment) bærer hos mange Larver et slankt, 

 hornlignende Fremspring. Hvert Ben bestaar af seks chitini- 



1* 



